पॉल एलन
पॉल गार्डनर एलन (21 जनवरी 1953 - अक्टूबर 15, 2018) एक अमेरिकी उद्योगपति थे, जिन्होंने बिल गेट्स के साथ मिलकर माइक्रोसॉफ्ट की स्थापना की और 2010 में 12.7 बिलियन अमेरिकी डॉलर की व्यक्तिगत संपत्ति के साथ दुनिया के सबसे अमीर व्यक्तियों में से एक थे। अपनी मृत्यु के समय तक, माइक्रोसॉफ्ट के 100 मिलियन शेयरों के साथ अपनी अनुमानित संपत्ति $20.3 बिलियन, के साथ दुनिया का 46वें सबसे अमीर व्यक्ति माना जाते थे। वे वलकन इंक. के संस्थापक और अध्यक्ष थे, जो उनकी निजी संपत्ति प्रबंधन कंपनी थी, साथ ही वे चार्टर कम्युनिकेशंस के अध्यक्ष भी थे। एलन के पास मल्टी-बिलियन डॉलर का निवेश पोर्टफोलियो भी था, जिसमें डाइजियो, किया सॉफ्टवेयर, रियल एस्टेट होल्डिंग्स और 40 से अधिक अन्य प्रौद्योगिकी, मीडिया एवं कंटेंट संबंधी कंपनियों में हिस्सेदारियाँ शामिल हैं। एलन के पास अपनी तीन पेशेवर खेल टीमें भी थी: नेशनल फुटबॉल लीग (एनएफएल) की सिएटल सीहॉक्स, नेशनल बास्केटबॉल एसोसिएशन (एनबीए) की पोर्टलैंड ट्रेल ब्लेजर्स और मेजर लीग सॉकर (एमएलएस) में सिएटल साउंडर्स एफसी की फ्रेंचाइजी (जिसने 2009 के सीजन से खेलना शुरू किया है)।